Document ID: 32003D0369

Komisijas Lēmums
(2003. gada 16. maijs),
ar kuru groza Lēmumu 85/377/EEK, ar ko izveido Kopienas lauku saimniecību tipoloģiju
(izziņots ar dokumenta numuru C(2003) 1557)
(2003/369/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā [1], kurā jaunākie grozījumi izdarīti ar Regulu (EK) Nr. 1256/97 [2], un jo īpaši tās 4. panta 4. punktu un 7. panta 3. punktu,
tā kā:
(1) Komisijas Lēmums 85/377/EEK [3], kurā jaunākie grozījumi izdarīti ar Lēmumu 1999/725/EK [4], ir pamatā lauku saimniecību klasifikācijai pēc saimnieciskās darbības apjoma un specializācijas gan lauku saimniecību struktūrapsekojumos, gan lauku saimniecību grāmatvedības datu tīklā (FADN). Lauku saimniecību struktūrapsekojumu rezultāti, kas klasificēti pēc Eiropas lieluma vienībām un saimniecības specializācijas, veido pamatu FADN lauku saimniecības parauga atlasei un svērumam.
(2) Komisijas 1977. gada 23. septembra Regula (EEK) Nr. 2237/77 par lauku saimniecības apgrozījuma pārskata veidu, kas jāpiemēro, lai noteiktu lauku saimniecības ienākumus [5], kurā jaunākie grozījumi izdarīti ar Regulu (EK) Nr. 1837/2001 [6], nosaka saimniecības apgrozījuma pārskatā iekļaujamo grāmatvedības datu veidu.
(3) Padomes 1988. gada 29. februāra Regula (EEK) Nr. 571/88 par Kopienas lauku saimniecību struktūrapsekojumu organizēšanu [7], kurā jaunākie grozījumi izdarīti ar Komisijas Regulu (EK) Nr. 143/2002 [8], uzskaita raksturlielumus, kas apsekojami vairākos lauku saimniecību struktūrapsekojumos.
(4) Ar minētajām regulām nesen izdarīti grozījumi gan saimniecības apgrozījuma pārskata, gan apsekojuma raksturlielumu saraksta struktūrā un saturā 2003., 2005. un 2007. gada apsekojumiem.
(5) Tādēļ attiecīgi jāgroza Lēmums 85/377/EEK.
(6) Pasākumi, kas paredzēti šajā lēmumā, ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO LĒMUMU.
1. pants
Lēmuma 85/377/EEK I un II pielikumu groza saskaņā ar šī lēmuma pielikumu.
2. pants
Šis lēmums ir adresēts dalībvalstīm.
Briselē, 2003. gada 16. maijā

Labels: 19
6